
מחיר החיים
מאת מוריס פאניש 
בימוי האוורד ריפ
תרגום באטריס הל
מוזיקה לרקת המכבסה
עיצוב עדנה ארז
כוריאוגרף יעקב תמרי
וידאו רמי קצב  
תאורה חגי שלומוב  

משחק לביא זיטנר
שחקני וידאו אבי חדש, עמי ויינברג, נולי עומר, מישל פוריס, שי סטרול 

מונולוג ווידוי של נער מתבגר הטועם בפעם הראשונה בחייו את טעם החיים, טעם האהבה. 

שעור מרתק על ערך החיים, חינוך מיני, אחריות, קשר ואהבה בחברה המתמודדת עם איום מחלת האיידס. 

סיפור המלמד כי עלינו להעריך את החיים וכי לכל דבר יש מחיר, במיוחד לאהבה.

"אם אין זו אהבה, מה זאת ארגיש עתה?

אם אהבה היא זאת, מה היא ומה פשרה?

הם היא טובה, מנין רוע פגיעתה?

אם היא רעה, איך כה ימתק הרע? " פרנצ'סקו פטררקא
מורים יקרים, אנו מגישים לכם חומר הכנה ונושאים לדיון במטרה להעשיר את חווית הצפייה בהצגה. 

יש הסבורים כי כדי ליהנות מיצירה אמנותית די בכך שחווים אותה. יחד עם זאת, אנו מאמינים שההנאה קשורה גם בהבנת שפת התיאטרון הייחודית, מרכיביה וסימניה. כל יצירה אמנותית הינה שילוב של תוכן וצורה.

באמנות התיאטרון מכיל התוכן מסר או אמירה, ואילו הצורה היא הסגנון האמנותי בו המסר מוגש. סגנון אמנותי פירושו משחק, תפאורה, תלבושות, תאורה, מוסיקה ותנועה; בעזרת כל אלה משפיעים התוכן והמסרים של ההצגה על הצופה, מרגשים אותו ומעוררים בו מחשבה.

ליצירה התיאטרלית מורכבות ייחודית משלה: היא תוצאה של שיתוף פעולה בין יוצרים מתחומי אמנויות שונים. יחד הם יוצרים את הצגת התיאטרון, כחוויה חד פעמית הנוצרת כל פעם מחדש, מול קהל צופים אחר, במקום אחר, בזמן אחר.

הצגת תיאטרון היא אפוא יצירה רבגונית ושלמה, וביכולתה לברוא עולם חדש, אחר, עולם של אשליה ודמיון, המקרין על עולם המציאות שלנו ומרעיף עליו קסם והנאה. 

שאלות לדיון לאחר הצפייה בהצגה המתייחסות לסגנון האומנותי
1. האם הבמאי הצליח לחבר בין הסגנון האומנותי של ההצגה ובין תוכנה?

2. מה דעתך על שילוב וידיאו בהצגת תיאטרון? האם השילוב אפקטיבי, האם הוא מוסיף עניין להצגה? 

3. מה דעתך על אופיים ויופיים של קטעי הוידיאו השונים המשולבים בהצגה זו? חלקם 
ערוכים מפרסומות קיימות המתארות את היחס של החברה שלנו למין, חלקן מתארות את זיכרונותיו וחוויותיו של הגיבור ביחסיו עם ההורים, החברה, המורה שלו.

4. מה דעתך על השימוש באלמנטים התיאטרליים, בובות הראווה, הכוריאוגרפיה, התאורה המיוחדת, האם לדעתך הם סייעו להצלחת ההצגה?

5. האם נהנית ממשחק השחקן? 
ישנם פרמטרים שונים להעריך עבודתו של שחקן, ביניהם מקוריות, אמינות, הומור,
עקביות, יכולתו לרגש ולעורר אמפטיה. האם הוא הצליח לעורר הזדהות עם דמותו?

6. מה לגבי השחקנים שצולמו בוידיאו, האם לדעתך יש הבדל בין משחק תיאטרון למשחק 
מול מצלמה, מהו?

7. מהי תרומתה של המוזיקה המקורית שנכתבה להצגה? מה הן התחושות, הרגשות שהיא מוסיפה? 
8. מה בדבר התפאורה, כיצד היא סימנה את המיקומים השונים? היכן לדעתך התרחשה העלילה, בחדרו של הגיבור, בדמיונו? כיצד מצאה מעצבת התפאורה פתרונות לכך? 
שאלות מנחות לדיון לאחר צפייה בהצגה המתייחסות לתוכנה

1. מהם לדעתך המסרים של ההצגה?

2. מה לדעתך מאפיין את הגישה של "לביא" לסקס? 
        האם לדעתך הוא מייצג את הגישה הרווחת בקרב בני נוער?
3. מהם לדעתך המסרים שהחברה שלנו משדרת בקשר למיניות? האם אלו מסרים חד משמעיים, האם הם משקפים את המציאות, כיצד הם משפיעים עליך? 
4. האם ידוע לך על גישות שונות למיניות וזוגיות בקרב עדות שונות, אנשים דתיים, חברות שבטיות?
5. האם לדעתך יש מודעות בקרב בני נוער לרבדים השונים שבקשר אינטימי בין המינים?
6. האם לדעתך יש מודעות בקרב בני נוער בנוגע לסיכונים (בנושא מחלות, דרכי הדבקות ודרכי מניעה) שביחסי מין? האם לדעתך בארץ, אנשים "נזהרים"? מה בדבר הסיכונים הרגשיים?
7. האם לדעתך לנערות ולנערים קונפליקטים שונים או דומים?
8. אילו אתה היית צריך לייעץ ללביא בנוגע ליחסיו עם חברתו אשר הייתה קרובה לבחור חולה איידס, מה אתה היית מייעץ לו?
9. לדעתה של אלה, הנערה שבהצגה, "החיים כוללים בתוכם את הטוב והרע, היפה והמכוער, השמחה והעצב, אלו לדעתה מחירי החיים ולכולנו אותם סיכויים לחוות אותם". האם גם אתה חושב כך?
10. מה לדעתך ישפיע על בני נוער להתגבר על לחצים חברתיים ולפעול מתוך שיקול דעת וביטחון עצמי?
11. מה דעתך על הקשר בין דימוי גוף ודימוי עצמי?
חומר נלווה להצגה 
מתוך האתר של עמותת סנונית לקידום החינוך המתוקשב

 שאלות שבנות ובנים שואלים ומתלבטים בהן לפני התחלת הקשר.
לאחר שהקשר מתחיל הוא יכול להיות מקור להרבה אושר ויכול להיות בטוח וייחודי עבור כל אחד מבני הזוג. עם זאת, כאשר הקשר בעייתי הוא יכול להיות מקור למצוקה, כאב ובדידות. המון שאלות עולות בתחילתו של קשר זוגי, אשר מוביל פעמים רבות לקרבה נפשית וגופנית. שאלות כמו: מה זאת אהבה? מהו קשר טוב? האם אני מאוהב/ת?

על השאלות הללו לא יוכל אף אחד להשיב בשבילכם, אך חשוב שתעצרו ותחשבו עליהן לפני שאתם עושים צעדים, שאולי אחר כך ייראו לכם פזיזים. לפניכם רשימה של שאלות שכדאי לשאול את עצמכם. אם על חלק מהדברים אתם מתקשים להשיב, פנו למישהו שאתם סומכים עליו, ונסו לחשוב יחד.

שאלות בנוגע לעצמי:

· האם אני אוהב אותו/ה? 

· האם אני רוצה להיות איתו/ה? 

· האם אני יכול לספר לו/ה מה מטריד אותי?

שאלות בנוגע לבן/בת הזוג:

· האם הוא/היא מכבד/ת אותי? 

· האם הוא/היא מקשיב/ה לי?  

· האם הוא/היא מבין/ה אותי? 

· האם אני יכול/ה לסמוך עליו/ה?

שאלות בנגע לקשר:

· האם אנחנו משוחחים באופן חופשי? 

· האם טוב לנו להיות יחד? 

· האם יש לכל אחד גם חיים משלו/ה? 

· האם לשנינו יש מחויבות לקשר? 

· האם אנו דואגים ועוזרים זה לזה? 

· האם אנחנו מצליחים לפתור מריבות ואי הסכמות בינינו?

נורות 'אדומות' ו 'ירוקות' בחברות
איך אפשר לדעת אם הקשר בו אני נמצא/ת טוב לי? השאלה הזאת היא שאלה מאד אישית. לכל אחד ואחת יש הגדרה אישית של מה טוב או נכון לו או לה. ועם זאת אפשרת גם להצביע על כמה כללים בסיסיים ליחסים טובים, וגם כמה כללים בסיסיים המשותפים ליחסים קשים או בעייתיים. 

הכללים הללו הם תמרורים שיכולים להגיד לנו מתי היחסים טובים ואפשר להמשיך ולהתקדם. ומתי משהו אולי לא בסדר וכדאי לעצור ולחשוב על הקשר. 

'נורות ירוקות' בחברות

1. כבוד הדדי 
2. שני בני הזוג חשים מחויבות לקשר 

3. שני בני הזוג חשים אחריות אחד כלפי השני 

4. התקשורת פתוחה ואפשרות לדבר על מה שחשוב 

5. הסכמה לגבי אופי הקשר 

'נורות אדומות' בחברות

1. פגיעה בבן הזוג ובקשת סליחה חוזרת ('אני נורא מצטער/ת'. 'זה לא יקרה שוב') 

2. חוסר הערכה קבוע לדעות של בן/בת הזוג ('שטויות!') 

3. האשמה תמידית של בן/בת הזוג בנוגע לכל מה שקורה ('הכול בגללך!') 

4. הגבלה של פעילויות ותחומי עיסוק שאחד מבני הזוג עושה לבדו ('רק שנינו יחד') 

5. רכושנות וקנאה המפורשות כאהבה ותשומת לב ('תרקדי רק איתי', 'תדבר רק איתי') 

6. איומים והפחדות ('אם לא,...אז...) התפרצויות זעם עד כדי אלימות (מכה, סטירות) 

7. ניסיון חוזר לשנות את בן הזוג (הערות חוזרות על הופעה, התנהגות, דעות...)

מוקדי עזרה ותמיכה לבני נוער
· על'ם - העמותה למען נוער במצבי סיכון ומצוקה טלפון: 03-6414508
אינטרנט: http://elem.org.il/inf.htm 

· ער'ן - עזרה ראשונה נפשית לילדים ולבני נוער, טלפון בעברית: ‎1201
אתר אינטרנט: http://www.geocities.com/HotSprings/7207/hebrew.htm 

· נע'ן- נוער מקשיב לנוער, טלפון: 1-800-22-3011

· אוזן קשבת- ייעוץ לנוער והורים, טלפון: 03-5226027  
· קו סיוע לנפגעות תקיפה מינית, טלפון: 1202 או 5176176-03, 24 שעות ביממה 

 מיניות, בריאות מינית, איידס ומניעת הריון
· דלת פתוחה יעוץ והכוונה לצעירים ונוער בנושא מיניות. טלפון: 1-800-30-383 
אתר אינטרנט:  http://www.opendoor.org.il/ 

· ש.י.ל.ה. שירות יעוץ להריון ומניעה, טלפון: 02-6248412/6258841
אתר אינטרנט: http://www.shilo4u.org.il/ 

· 'רעות' - 'דלת פתוחה' לבעלי מוגבלויות פיזיות, טלפון: 03-5371003 
אתר אינטרנט: www.opendoor.org.il 

· מרכזים לבדיקות איידס: http://www.health.gov.il
רשימת המרכזים של אתר הוועד למלחמה באיידס:
http://www.aidsisrael.org.il/hebrew/6_1_5.asp 

· הקו הפתוח - קו מידע לציבור הרחב, טלפון:03-510878,  טלפון: 04-8847806.

· קו מידע חיובי - מידע רפואי לאנשים החיים עם הנגיף, טלפון: 03-5100689 

· קו לנשא (הוועד למלחמה באיידס) טלפון: 03-6209991 

העדפות מיניות וזהות מינית
· רכז הנוער של אגודת ההומואים, הלסביות והטרנסג'נדרים בישראל - 03-5167235 

· 'יש עם מי לדבר': שיחה, יעוץ ומידע בטלפון או פנים מול פנים , בטלפון 03-5167236 

· 'הקו הלבן': קו אנונימי לתמיכה ולסיוע. בת"א  03-7325560 .בחיפה  04-8525352 

· הקו הלבן לנשים בלבד פועל בימי ב' בין השעות 19.30-23.00 בטלפון 03-7325580 

· קו יעוץ להורים לילדים הומואים ולסביות, טלפון:  09-9587779 

